23 सेवानिवृत्त रेलकर्मियों को दी गई विदाई
बरकाकाना| अवरमंडल रेल प्रबंधक बरकाकाना सभागार में विदाई समारोह का आयोजन कर 23 रेलकर्मियों को सेवानिवृत्ति के उपरांत विदाई दी गई। कर्मियों को सेवा मेडल और शाॅल देकर सम्मानित किया गया। इसके साथ ही कर्मियों को सेवा परिलाभों से संबंधित कागजात भी सौंपे गये। इस अवसर पर मुख्य अतिथि मंडल यांत्रिक अभियंता टीआरडी बरकाकाना ने कहा कि विदाई का क्षण भावुकता भरा होता है। कर्मियों ने रेल विभाग की जो सेवा की इसके लिए विभाग इन सभी का शुक्रगुजार है।
इस अवसर पर ईसीआरकेयू बरकाकाना शाखा सचिव ओपी शर्मा ने कहा कि सेवानिवृत्ति के पश्चात किसी प्रकार की समस्या होने पर यूनियन आपका पूरा सहयोग करेगी। सेवानिवृत्त कर्मियों में प्रयाग प्रसाद, सोहन, एबी राव, नारायण, सोना, सुशांत, कुंडू, सुरेंद्र प्रसाद, मिथिलेश कुमार सिंह, खेमलाल महतो, जगदीश यादव सहित कई शामिल है। मौके पर कल्याण निदेशक एके विश्वकर्मा, यूनियन अध्यक्ष मो. वहाब, इरफान, डीके मित्रा, संजय महतो, शीबू, रामलखन साव, सुजीत आदि उपस्थित रहे।
hin_Deva hin_Deva hin_Deva